DJEČJI VRTIĆ „JELSA“
Jelsa 194
21465 Jelsa

Tel: 021/ 761-266, 021/761-214
e-mail: djecji.vrtic.jelsa@st.t-com.hr, dvjelsa@gmail.com









Na temelju članka  15. stavka 9. Zakona o predškolskom odgoju i obrazovanju (NN 10/97, 107/07, 94/13, 98/19 i 57/22) i članka 49. Statuta Dječjeg vrtića „Jelsa“, a nakon prethodne rasprave na Odgojiteljskom vijeću, Upravno vijeće Dječjeg vrtića „Jelsa“ na svojoj 
13. sjednici 7. mandata održanoj dana 29.09.2022. godine, na prijedlog ravnatelja, donosi:




KURIKULUM DJEČJEG VRTIĆA „JELSA“
ZA RAZDOBLJE 2022./2023. – 2026./2027.









Jelsa, rujan 2022 godine.

1. POJAM KURIKULUMA

Kurikulum se shvaća kao teorijska koncepcija koja se u praksi određenog vrtića provjerava,
modificira, izgrađuje, kontinuirano mijenja i razvija .
Kurikulum Dječjeg vrtića Jelsa temelji se na Nacionalnom kurikulumu za rani i predškolski odgoj i obrazovanje.
Nacionalni kurikulum za rani i predškolski odgoj temeljni je kurikularni dokument u Republici Hrvatskoj koji određuje sve bitne sastavnice koje se trebaju odražavati na cjelokupnu organizaciju i provođenje odgojno-obrazovnoga rada. 

Uvažavajući najnovije znanstvene spoznaje o načinima učenja djece predškolske dobi, polazeći od socio-konstruktivističke paradigme koja naglasak stavlja na aktivnost djeteta i interakciju s okolinom, kurikulum polazi od djeteta – temelji se na dobrom razumijevanju djeteta – njegovih interesa, razvojnih potreba i mogućnosti, postojećih znanja i razumijevanja, kognitivnih strategija i stilova učenja, profila inteligencije, modaliteta i kvalitete komunikacije s drugima, kreativnih i dr. potencijala.

Kurikulum ranog odgoja otvoren je, dinamičan i razvojan, razvija se i mijenja na temelju učenja, istraživanja i suradnje svih sudionika odgojno-obrazovnog procesa. Sadržaji djetetova učenja nisu strogo propisani jer se poučavanje zamjenjuje učenjem činjenjem, izravnim stjecanjem iskustva, pa se materijali i sadržaji nude na temelju praćenja i podržavanja interesa i inicijativa djece.
Holistička, tj. integrirana priroda kurikuluma podrazumijeva cjelovit odgoj i obrazovanje, usklađen s integriranom prirodom odgoja i učenja djeteta. 
Humanistička i razvojno-primjerena orijentacija kurikuluma usmjerena je na razvoj kapaciteta svakoga pojedinog djeteta te na poštovanje interesa, potreba i prava djeteta. Dijete, sukladno svojim interesima, potrebama i mogućnostima, slobodno bira sadržaje i partnere svojih aktivnosti te istražuje i uči na način na koji je njemu svrhovit.

Zadatak vrtića je poticati procese osposobljavanja djece za snalaženje u sadašnjosti i u budućnosti. Zato veću vrijednost imaju ona odgojno-obrazovna djelovanja koja djeci omogućavanju „učenje učenja“ – nego učenje određenih sadržaja.

Razvoj kurikuluma započinje proučavanjem i mijenjanjem okruženja, na način da ono omogućuje interakciju, istraživanje, kretanje i neovisnost. Djeca uče aktivno, sudjelujući, čineći, surađujući s drugima. Konstruiranje znanja je socijalni proces. Najbolje je kad sudioničko i posvećeno konstrukciji značenja umjesto suhoparnoj reprodukciji.

1.1. Svrha i važnost predškolskoga kurikuluma

Temeljna uloga predškolskoga odgoja i obrazovanja odnosi se na stvaranje uvjeta za potpun i skladan razvoj djetetove osobnosti, doprinos kvaliteti njegova odrastanja i posredno kvaliteti njegova obiteljskoga života. Svrha je predškolskoga odgoja i obrazovanja,  a samim time i kurikuluma  ovoga vrtića,  osigurati takve uvjete koji jamče cjeloviti  razvoj svih individualnih  sposobnosti svakoga djeteta te osiguravati jednake mogućnosti svoj djeci. U vrtiću ćemo stvarati  poticajne materijalne, socijalne i kadrovske uvjeti te društveno okružje za kvalitetan život djeteta.

Nacionalni okvirni kurikulum pretpostavlja stvaranje uvjeta za cjelovit razvoj djeteta u ustanovama predškolskoga odgoja i obrazovanja, poštujući pritom razvojne i druge čimbenike (osobne potrebe, obitelj, zajednica, vrijednosti, prava i sl.)., što je intencija i kurikuluma ovoga vrtića. Na taj  način potičemo razvoj kompetencija koje su nužne pojedincu za snalaženje i aktivno sudjelovanje u svakodnevnom osobnom, te kasnije profesionalnom i društvenom životu. Nizom aktivnosti i poticaja želimo stvarati  osnove za razvijanje svih djetetovih sposobnosti kako za učenje, tako i za njegovu samostalnost u učenju. 
Djetetova sadašnja i buduća dobrobit svrha je djelovanja svih izravnih i neizravnih sudionika odgoja i obrazovanja. Odgojno-obrazovno djelovanje različitih sudionika odgoja, osobito roditelja i odgojitelja, zahtijeva njihovo međusobno razumijevanje i suradnju čime se ostvaruju jedinstveno shvaćeni i prihvaćeni bitni ciljevi odgoja i obrazovanja u skladu s potrebama i individualnim razvojnim mogućnostima djeteta.

1.2. Struktura predškolskoga kurikuluma vrtića

Temeljna struktura predškolskoga kurikuluma vrtića podijeljena je na tri velika potpodručja u  kojima dijete stječe kompetencije:
-  ja (slika o sebi), 
-  ja i drugi (obitelj, druga djeca, uža društvena zajednica, vrtić i lokalna zajednica), 
-  svijet oko mene (prirodno i šire društveno okružje, kulturna baština, održivi razvoj).

U svakom potpodručju određuju se sadržaji koji povezuju pedagoške i psihološke dimenzije odgojno-obrazovnoga procesa. Prema uvjetima, sadržajima i aktivnostima neposrednoga odgojno-obrazovnoga rada ostvaruju se ciljevi kojima se potiče cjelokupni tjelesni, intelektualni, psihofizički, emocionalni, moralni i duhovni razvoj djeteta.

1.3. Područja kompetencijskih dimenzija

1. Temeljna znanja: usvajanje i praktična uporaba pojmova i predodžbi kojima dijete razumije i objašnjava sebe, svoje ponašanje i izbore, odnose s drugim osobama u svom okruženju te sa svijetom u kojem živi i koji ga okružuje. Očekuje se da dijete usvoji informacije, tj. izgradi znanja koja mu omogućavaju nesmetanu komunikaciju s vršnjacima i odraslima, te međudjelovanje sa sadržajima učenja, osiguraju mu kvalitetnu prilagodbu trenutačnomu okruženju te ga kvalitetno osposobe za izazove koji ga očekuju kao što je, primjerice, polazak u školu.

2. Vještine i sposobnosti: stjecanje i razvoj vještina učenja, povezivanja sadržaja, logičkog mišljenja, argumentiranja, zaključivanja i rješavanja problema; sposobnost propitivanja vlastitih ideja i zamisli djeteta te argumentirano iznošenje vlastitih načina razmišljanja; sposobnost identifikacije različitih izvora učenja i njihove raznovrsne primjene; preuzimanjeinicijative, (samo) organizacije vlastitih aktivnosti i vještina vođenja; sposobnost  razumijevanja vlastitih potreba (tjelesnih, emocionalnih, spoznajnih, socijalnih, komunikacijskih i sl.) i potreba drugih te njihova zadovoljavanja na društveno prihvatljiv način.
Sposobnost uspostavljanja, razvijanja i održavanja kvalitetnih odnosa s drugom djecom i odraslima (sudjelovanje, pregovaranje, rješavanje sukoba); razumijevanje i poštivanje različitosti među ljudima; sposobnost zajedničkoga (usklađena) djelovanja djeteta s drugima (drugom djecom i odraslima); sposobnost odgovornoga ponašanja prema sebi, drugima i okružju (prirodnom i materijalnom); etičnost, solidarnost, povjerenje i tolerancija u komunikaciji s drugima; sposobnost (samo)poticanja na djelovanje, (samo)organiziranja i (samo)vođenja aktivnosti; samostalnost u obavljanju aktivnosti (samostalnost djetetova djelovanja, mišljenja i odlučivanja); mogućnost prilagodbe novim, promjenjivim okolnostima (okretnost i prilagodljivost); stvaranje i zastupanje novih ideja (kreativnost); sposobnost promišljanja i samoprocjene vlastitoga rada i postignuća; inicijativnost, inovativnost i poduzetničke sposobnosti.

3. Vrijednosti i stavovi: prihvaćanje, njegovanje i razvijanje vrijednosti obitelji, zajednice i društva.

1.4. Naša vizija kurikuluma vrtića

1. ZA DIJETE:

• sigurnost svakog djeteta
• samopouzdanje i samopoštovanje djeteta
• sposobnost razumijevanja vlastitih potreba (tjelesnih, emocionalnih, spoznajnih, socijalnih,
komunikacijskih i sl.)
• sposobnost razumijevanja i uvažavanja potreba drugih
• uspostavljanje kvalitetnih odnosa s drugom djecom i odraslima (sudjelovanje, pregovaranje,
rješavanje sukoba, razumijevanje i poštivanje različitosti među ljudima)
• istraživanje i razvijanje kompetencija
- samostalnost u obavljanju aktivnosti (samostalnost djetetova djelovanja, mišljenja i 
  odlučivanja)
- usvajanje i praktična uporaba pojmova i predodžaba kojima dijete razumije i objašnjava  
  sebe, svoje ponašanje i izbore
- stjecanje i razvoj vještina učenja (povezivanja sadržaja, logičkoga mišljenja, argumentiranja,   
  zaključivanja i rješavanja problema)
- osiguravanje kvalitetne prilagodbu trenutačnom okruženju i kvalitetno osposobljavanje za  
  izazove koji očekuju dijete (primjerice, polazak u školu) -mogućnost prilagodbe novim,   
  promjenjivim okolnostima
• sposobnost odgovornoga ponašanja u okružju (prirodnom i materijalnom)
• življenje i učenje prava djeteta
• dobrobit i radost svakog djeteta.

1.  ZA DIJETE KAO AKTIVNOG GRAĐANINA ZAJEDNICE:

1. u vrtiću osiguravati demokratično življenje i pluralizam
1. omogućavati djetetu aktivno sudjelovanje i suodlučivanje o temama koje su od bitnog značaja za opću kvalitetu življenja u socijalnom okruženju
1. uvažavati osobnost svakog djeteta
1. omogućavati  ostvarenje prava zajamčenih Konvencijom o pravima djeteta
1. uspostavljati i održavati kvalitetni odnosi s djecom
1. poticati  djecu na sudjelovanje u donošenju odluka koje se odnose na njihov odgoj i učenje
1. djecu osposobljavati za demokratski dijalog s ostalim sudionicima procesa
1. osiguravati slobodu i poticati razvoj odgovornosti svih sudionika u odgojno-obrazovnom procesu
1. djecu osposobljavati za samoprocjenu i samodisciplinu
1. djecu poticati na aktivno sudjelovanje u raspravama tj. slobodno iznošenje različitih stajališta
1. osnaživanje inicijativa djece i njihove poduzetnosti
1. djecu poticati na osmišljavanje, iniciranje i organiziranje vlastitih aktivnosti i (su)upravljanje razvojem tih aktivnosti
1. ZA RODITELJE:

• podrška obitelji u području kvalitetne afirmativne roditeljske uloge
• usklađeno međusobno partnersko djelovanje vrtić – obitelj
• zadovoljstvo roditelja

1.  ZA PROSTORNO, MATERIJALNO I VREMENSKO OKRUŽENJE:

• organizacija prostora koji je funkcionalan, siguran, usmjeren na promoviranje susreta,
komunikaciju i interakciju; omogućava distanciranje djeteta iz grupnih zbivanja i pravo na privatnost
• bogata ponuda raznovrsnih, razvojno primjerenih i stalno dostupnih materijala koji potiču
aktivnu konstrukciju znanja
• održavanje estetike
• fleksibilan dnevni ritam koji se temelji na prepoznavanju i uvažavanju djetetovih potreba
• okruženje koje zrcali zaposlene i njihovu sliku o djetetu

1. ZA OZRAČJE:

• model usklađenog življenja koji poštuje prava djeteta u skladu s humanim vrijednostima
koje razvijaju kompetencije djeteta i sve oblike učenja
• osnaživanje zaštitnih mehanizama i umanjivanje rizičnih čimbenika
• prihvaćanje, njegovanje i razvijanje vrijednosti obitelji, zajednice i društva

1.  ZA STRUČNI TIM I ODGOJTELJE:

• osnaživanje osobnih i profesionalnih kompetencija za primjereno i funkcionalno djelovanje
u odnosu sa suradnicima, djetetom i obiteljima
• razvijanju što kvalitetnijeg vrtića / odgojno-obrazovnog procesa
• razvijanje osobne odgovornosti za cjelovito djelovanje na dijete u svim interakcijama;
• razvijanje odgovornosti u osobnom i timskom radu
• razvijanje refleksivne prakse
• proklamiranje humanih vrijednosti

1. ZA OSTALE ZAPOSLENIKE:

• razvijanje odgovornosti u osobnom i timskom radu u odnosu na radnu ulogu / poslove, na
dobrobit djeteta, na cjelokupno ozračje vrtića.


1.5. Kurikulum Dječjeg vrtića „Jelsa“

Kurikulum Dječjeg vrtića Jelsa temelji se, kao i Nacionalni kurikulum, na sljedećim dokumentima:
· Programsko usmjerenje odgoja i obrazovanja djece predškolske dobi (1991.)
· Konvencija o pravima djeteta (2001.) 
· Nacionalni okvirni kurikulum za predškolski odgoj i obrazovanje te opće obvezno i srednjoškolsko obrazovanje (2011.) 
· Smjernice za strategiju obrazovanja, znanosti i tehnologije Republike Hrvatske (2012.)
· Priručnik za samovrednovanje ustanova ranoga i predškolskog odgoja i obrazovanja (2012.).
· Strategija obrazovanja, znanosti i tehnologije (2014.).

Vrtićkim kurikulumom utvrđen je okvirni plan i program rada kroz redovite programe, program javnih potreba za djecu s teškoćama, program javnih potreba predškole i programa rada s roditeljima. 	
	Pri izradi kurikuluma stavljen je naglasak na specifičnosti vrtića i sredine u kojoj vrtić djeluje.
Središte i polazište rada jesu potrebe i interesi naše djece, roditelja i lokalne zajednice. 
U planiranju aktivnosti vodimo se načelima individualizma, nepristranosti i interdisciplinarnosti.
Bitne pretpostavke ostvarivanju ciljeva postavljenih u kurikulumu su: 
1. podizanje stručnih kompetencija odgojitelja 
1. kvalitetna suradnja na relaciji roditelji - vrtić
1. prepoznatljivost i podrška lokalne zajednice.

Prioritetna područja unapređenja u ovoj pedagoškoj godini su: 
1. organizacijsko vođenje ustanove
1. kultura ustanove prostorno-materijalno okruženje vrtića
1. načelo fleksibilnosti u odgojno-obrazovnom procesu
1. načelo partnerstva vrtića s roditeljima i širom zajednicom

Sukladno razvojnom planu ustanove postavljeni su sljedeći razvojni ciljevi:
1. Osnaživanje timskog rada 
2. Poboljšanje komunikacije i kvalitete odnosa
3. Razvijati kulturu dijaloga među svim djelatnicima 
4. Povećati planiranje temeljeno na praćenju i prepoznavanju individualnih kompetencija djece 
Vrtićki kurikulum je razrađen po odgojno-obrazovnim programima. 
Bitni zadaci odgojno-obrazovnog rada proizlaze iz evaluacije rada prethodne pedagoške godine.

Kurikulumom DV „Jelsa“ potiče se i osnažuje razvoj osam temeljnih kompetencija za cjeloživotno učenje, koje je obrazovna politika RH prihvatila iz Europske unije: 
2. komunikacija na materinskome jeziku, 
2. komunikacija na stranim jezicima, 
2. matematička kompetencija i osnovne kompetencije u prirodoslovlju, 
2. digitalna kompetencija, 
2. učiti kako učiti, 
2. socijalna i građanska kompetencija, 
2. inicijativnost i poduzetnost, 
2. kulturna svijest i izražavanje. 


VIZIJA VRIĆA: Vrtić kao otvorena kuća koja teži stalnom mijenjanju i unapređivanju   
                             u svrhu zadovoljenja potreba djece i roditelja

MISIJA VRTIĆA: Osigurati kvalitetne uvjete za rast i razvoj djece, uz pružanje podrške 
                                roditeljima kao partnerima u odgoju.

2. PROGRAMI

2.1. Redoviti programi

Programi i organizacija rada u našem vrtiću temelje se na razvojno - primjerenom kurikulumu usmjerenom na dijete i humanističkoj koncepciji razvoja predškolskog odgoja, što znači:
• pažljivo i bogato strukturirano okruženje i poticajna materijalna sredina koja doprinosi razvoju dječjeg učenja, kreativnosti i stvaralaštvu
• poznavanju zakonitosti rasta i razvoja djeteta u skladu s čim stručni djelatnici planiraju svoj rad
• učenje je interaktivan proces koji uključuje djecu, odrasle, kao i čitavo društveno okruženje
• poticanje partnerskog odnosa sa roditeljima kao najvišeg oblika suradnje u ostvarivanju zajedničkog cilja – optimalnog razvoja djeteta
• poticanje tolerancije prema različitostima i uvažavanje prava sve djece (poticati uključivanje i socijalizaciju djece sa teškoćama u razvoju u život i rad ustanove)
• kontinuirano stručno usavršavanje kao potreba podizanja stručne kompetencije za rad i stjecanje novih znanja, vještina i sposobnosti potrebnih za primjenu suvremenih oblika rada sa djecom predškolske dobi

Bitne odrednice na unapređivanju  programa koje odgojitelji unose u organizacijska rješenja vrtića su: 
1. planiranje prostora i aktivnosti utemeljenih na procjenjivanju i praćenju razvoja djeteta
1. formiranje i dopunjavanje i poticajno oblikovanje  tzv. centara aktivnosti (kutića) kao preduvjeta slobodnog djetetovog izbora aktivnosti (npr. centar za obiteljske i dramske igre, za aktivnost građenja i konstruiranja, početnog čitanja i pisanja, likovne aktivnosti itd.).
1. unapređivati različite oblike suradnje s roditeljima i njihovo uključivanje u odgojno-obrazovni proces
1. živjeti i učiti prava djeteta, demokratskih vrijednosti i pluralizma 


Ciljevi redovitih programa
Stvaranje uvjeta za potpun i skladan razvoj djetetove osobnosti, doprinos kvaliteti njegova odrastanja i posredno kvaliteti njegova obiteljskoga života, te osiguravanje takvih uvjeta koji jamče razvoj svih sposobnosti svakoga djeteta i osiguravaju jednake mogućnosti svoj djeci kroz :

1. zadovoljavanje specifičnih komunikacijskih, razvojnih i obrazovnih potreba djeteta
1. osmišljavanje aktivnosti u kojima će dijete moći iskazivati svoje potencijale
1. stvaranje kreativnog ozračja (raznovrsni materijali za istraživanje i stvaranje)zainteresiran, nedirektivni stav odgojitelja
1. usvajanje vještina potrebnih za zadovoljavajuće funkcioniranje u socijalnom okruženju

Namjena programa
Cjeloviti razvojni programi ranog i predškolskog odgoja i obrazovanja u vrtiću provode se za djecu od prve godine života do polaska u osnovnu školu.

U dječjem vrtiću se provodi 

2. 10 satni jaslički program u centralnom objektu u Jelsi i područnom objektu Svirče od 6:30 do 16:30 sati.
2. 7 satni vrtićki programu centralnom objektu u Jelsi od 7.00 do 14.00 sati.
2. 8 satni vrtićki program u centralnom objektu u Jelsi od 7.00 do 15.00 sati.
2. 5,5 satni vrtićki program u područnim objektima Svirče i Vrboska od 8.00 do 13.30 sati.
2.  5,5 satni poslijepodnevni vrtićki program u centralnom objektu Jelsa od 14.00 do 19.30 sati.

Odgojne skupine su mješovite, formirane ovisno o dobi i broju djece:
2. mješovite jasličke skupine od 1 godine do 3 godine (2 skupine)
2. mješovite vrtićke skupine od 3 godine do polaska u školu (6 skupina)

U DV „Jelsa“ ukupno ima 8 mješovitih skupina:
2. u centralnom objektu u Jelsi - 5 skupina (4 vrtićke i 1 jaslička)
2. u područnom objektu Svirče - 2 skupine (1 vrtićka i 1 jaslička)
2. područnom objektu Vrboska- 1 skupina(vrtićka)

Način realizacije

Primjena suvremenih procesa učenja djece zasnovana su na najnovijim znanstvenim spoznajama. Integrirani i razvojni kurikulum u ovome vrtiću podrazumijeva paralelno odvijanje mnoštva aktivnosti djece, poticajno materijalno okruženje koje potiče dijete na igru, istraživanja, stjecanje znanja, vještina i navika.

Planiranje odgojno-obrazovnoga procesa usmjereno je na promišljanje dobrobiti i načine na koji se ona može ostvariti, a ne na parcijalne ciljeve, tj. područja i sadržaje učenja, nezavisno od individualnih značajki svakog djeteta. Nacionalni kurikulum za rani i predškolski odgoj i obrazovanje uključuje: osobnu, emocionalnu i tjelesnu, obrazovnu i socijalnu dobrobit djeteta.

Bitni aspekti rada su:
1. stvaranje poticajnog okruženja
1. individualizirani pristup
1. poticanje i stvaranje uvjeta za dječje aktivnosti
1. dokumentiranje procesa učenja djece i njihovih postignuća
1. refleksije sa djecom i stručnjacima
1. predlaganje novih mogućnosti za igru, stvaranje, promatranje, otkrivanje, traženje i učenje novih rješenja
1. usmjeravanje na važnost i zdravstveno-preventivni potencijal tjelesnog vježbanja od
najranije dobi, u cilju poticanja cjelokupnog psihofizičkog razvoja djeteta i razvijanja zdravih navika.

	SKUPINA
	RADNO VRIJEME

	POČETAK I ZAVRŠETAK RADA
	NOSITELJI PROGRAMA
	RADNO MJESTO
	STRUČNA SPREMA

	DV JELSA
„LEPTIRIĆI“
Mješovita – djeca od 3. godine do polaska u školu
	

od 7.00 do 15.00

1.9.2022.
do 31.8.2023.

Kate Mihaljević

„RIBICE“
Mješovita - djeca od 3. godine do polaska u školu

Odgojitelj

	DV JELSA
„CVJETIĆI“
Mješovita – djeca od 
3. godine do polaska u školu
	

od 14.00 do 19.30

1.9.2022.
do 31.8.2023.

VŠS

SSS

	PO SVIRČE
„GARDELINI“
Mješovita – djeca od 3. godine do polaska u školu
	

od 8.00 do 13.30

1.9.2022.
do 31.8.2023.
	
Slavica Vidošević

VŠS

	PO VRBOSKA
„DUPINI“
Mješovita – djeca od
3. godine do polaska u školu
	

od 8.00 do 13.30
	od
1.9.2022.
do 31.8.2023.
	

Tonka Huljić
	

Odgojitelj

	

VŠS



Tijekom ljetnih mjeseci (srpanj i kolovoz) organiziraju se ljetna dežurstva (od 1.7.2023. do 24.08.2023.) u centralnom vrtiću „Jelsa“.
Anketiranjem roditelja utvrđujemo broj djece korisnika ljetnog programa / dežurstva vrtića. Na temelju provedene ankete o potrebi korištenja usluga vrtića tijekom ljetnih mjeseci, ovisno o broju prijavljene djece, formiraju se skupine.
Područni odjeli Svirče i Vrboska se zatvaraju od 01.07.2023. do 24.08.2023. (odnosno zadnjih 5 radnih dana u 8. mjesecu).  
U centralnom vrtiću Jelsa, radno vrijeme vrtića u periodu dežurstva je od 7.00 do 15.00 za vrtićki program, odnosno od 6.30 do 16.30 za jaslički program, ovisno o iskazanoj potrebi roditelja prema anketnom listiću. Centralni vrtić Jelsa se zatvara zadnjih 5 radnih dana u 8. mjesecu (od 25.8.2023. do 31.08.2023.) za generalno čišćenje i pripremu vrtića za novu pedagošku godinu. Nova ped. god. 2023./2024. prema kalendaru započinje u petak 01.09.2023godine.
2.2. Program predškole
Program predškole se provodi u sklopu redovitog programa vrtića u centralnom objektu Jelsa, te područnim objektima Svirče i Vrboska.
Suglasnost na ustroj i provedbu obveznog Programa predškole u organizaciji Dječjeg vrtića „Jelsa“ dalo je  Ministarstvo znanosti, obrazovanja i sporta, KLASA: 601-02/15-03/00334, URBROJ: 533-25-15-0004, od  17.srpnja 2015. godine.
Ciljevi programa
Osigurati okružje za ostvarivanje maksimalnog razvojnog potencijala svakog djeteta, zadovoljavanje djetetovih aktualnih interesa i stjecanje znanja, vještina i navika koje će mu omogućiti uspješnu prilagodbu novim uvjetima života, rasta i razvoja, što ga u školi očekuju.

Namjena programa

Program je namijenjen djeci školskim obveznicima školske godine 2022./2023.
Upis u Program predškole provodi se istovremeno s upisom djece u ostale redovite programe rada vrtića (lipanj, 2022 godine).


Način realizacije

Primjena suvremenih procesa učenja djece zasnovanih na najnovijim znanstvenim spoznajama.
Posebna se pozornost pridaje poticajnoj organizaciji socio-pedagoškog konteksta u kojem treba osmisliti i ponuditi izbor različitih aktivnosti i igara.
U centralnom vrtiću Jelsa, te Područnom objektu Svirče i Područnom objektu Vrboska, djeca polaznici obveznog Programa predškole integrirani su u redovite programe vrića.

2.3.  Program javnih potreba za djecu s teškoćama u razvoju

Vrtić svojim pristupom potiče uključivanje djece s lakšim i težim teškoćama u razvoju u redovne skupine boravka.
Uvjeti okruženja prilagođavaju se potrebama djece, timskom radu stručnog tima pedagoginje i psihologa, odgojitelja, roditelja, ravnatelja te prilagodbom satnice boravka djece u skupini. 

Ciljevi programa

1. poticanje cjelokupnog razvoja djeteta u uvjetima integracije i inkluzije djece (stručni tim, odgojitelji, roditelji, asistenti)
1. kroz odgojno – obrazovne sadržaje i opću informiranost, djelovati na formiranje svijesti, izgradnju pozitivnih stavova i prihvaćanje djece s teškoćama u razvoju u život i rad skupine.

Namjena programa
Program uključuje i potiče integraciju i inkluziju djece s teškoćama u razvoju.

Način realizacije
U rad redovitih skupina u koje su integrirana djeca s lakšim teškoćama u razvoju, uključen je stručni tim vrtića i odgojitelji skupina. Rad s djecom s teškoćama planira se na osnovi izrađenih individualiziranih odgojno-obrazovnih programa koji se, u suradnji sa roditeljima evaluiraju i sukladno tome mijenjaju svaka 3 mjeseca.
Roditelji djecu s uočenim teškoćama u razvoju upisuju se u opservacijski program boravka u trajanju od 3 sata dnevno. Stručni tim vrtića u suradnji s odgojiteljicom / odgojiteljicama iz djetetove skupine i roditeljima djeteta analiziraju postojeće stanje i dogovaraju korake u daljnjoj suradnji i postupanju.
U slučajevima uključivanja djece s težim teškoćama u razvoju u skupinu – inkluzije, u rad s djetetom se uključuje asistent djeteta (roditelj, odgojitelj, asistent sa završenom edukacijom). 
Prostor je strukturiran tako da omogućuje svoj djeci s teškoćama slobodan izbor aktivnosti i individualan rad s djecom.

2.4. Posebni programi 

Za provođenje Programa ranog učenja Engleskog jezika u Dječjem vrtiću „Jelsa“, Ministarstvo znanosti, obrazovanja i sporta Republike Hrvatske dalo je suglasnost od 2016. godine. 
U ovoj pedagoškoj godini nakon ankete s roditeljima, organizirati će se provođenje Programa  ranog učenja Engleskog jezika za djecu od navršene 4.godine do polaska u školu.
Provođenje programa se planira od 1.10.2022. do 31.05.2023. u poslijepodnevnim satima u centralnom vrtiću „Jelsa“ te područnim objektima Svirče i Vrboska.

2.5. Suradnja s roditeljima

Ciljevi i zadaci u suradnji s roditeljima su težnje u osnaživanju ove predškolske ustanove u pružanju što kvalitetnije podrške roditeljima u interesu djece koja se ostvaruje kroz: uključivanje roditelja u odgojno-obrazovni proces, roditeljske sastanke, individualne razgovore tijekom cijele godine s roditeljima, radionice s roditeljima, zajedničko planiranje i evaluacija cjelovitog odgojno-obrazovnog procesa.

Ciljevi radionica:
Glavni cilj radionica je stvoriti poticajno i osnažujuće okruženje u kojemu roditelji s voditeljicama radionica i s drugim roditeljima razmjenjuju ideje o načinima na koje žive svoje roditeljstvo i o načinima na koje se odnose prema svojem djetetu; bolje upoznaju sebe kao roditelja te doznaju i za druge moguće načine odnošenja prema djetetu.

Način realizacije:

Radionice se organiziraju sukladno Godišnjem planu i programu rada DV „Jelsa“ te prigodnim događanjima / aktivnostima u odgojnim skupinama prema potrebi i interesu djece i roditelja.
Plan kreativnih radionica za roditelje:
2. Dječji tjedan
2. Dani kruha
2. Božićni blagdani / svečanosti
2. Pokladne svečanosti / maškare
2. Valentinovo 
2. Uskrsni blagdani / svečanosti
2. Dan očeva

Realizacija radionica ostvaruje se prema dogovorima odgojitelja i stručnih suradnika.
Na radionicama roditelji s voditeljicama i s drugim roditeljima:
2. razmjenjuju ideje o načinima na koje žive svoje roditeljstvo, upoznaju bolje sebe kao roditelja, uviđaju načine na koje se odnose prema svom djetetu te doznaju i za druge moguće načine razvijanja odnosa i rješavanja određenih pitanja
2. roditelji se upoznaju sa znanstvenim stajalištima o pozitivnoj interakciji roditelja i djeteta, kao i o roditeljstvu na dobrobit djeteta (i roditelja).
2. preispituju se vrijednosti vlastitog roditeljstva
2. uče o potrebama djece i roditelja i načinima njihovog zadovoljavanja
2. vježbaju komunikacijske vještine i odgovaraju na druga pitanja za koja roditelji izraze interes

Predavanjima i vježbama stječu se znanja i vještine koje roditeljima koriste u odnosu sdjetetom.
Razgovorom se izmjenjuju iskustva o rješavanju problema s djetetom.
Druženjem se postaje sigurniji, samopouzdaniji, zadovoljniji.

Plan edukativnih radionica za roditelje provode odgojitelji i članovi stručnog tima

- Razvoj samopoštovanja kod djece
- Razvoj socijalne kompetencije kod djece
- Priprema za školu.


3. ZADACI ODGOJNO-OBRAZOVNOG RADA NA NIVOU USTANOVE

1. Nastavak unapređenja i oblikovanja poticajnog materijalnog, socijalnog i vremenskog okruženja prostora skupina te realizacija oblikovanja zajedničkih prostora u funkciji igre i učenja djece. Primjena suvremenih procesa učenja djece, poticanje suradnje, timskog rada i kvalitete interakcije na svim razinama; u suradnji s lokalnom zajednicom omogućiti program ranog učenja engleskog jezika.
2.  Stvaranje suradničkog ozračja u odgojno-obrazovnoj ustanovi i uspostavljanje partnerskih odnosa između svih sudionika odgojno obrazovnog procesa: dijete-dijete; odrasli-dijete i odrasli-odrasli;
3. Osposobljavanje i osvještavanje za bolje slušanje i razumijevanje djece te bliže povezivanje s njima;
4. Nastavak projektne metode rada s djecom (pokretanje projekata po interesu djece u skupinama, praćenje i dokumentiranje projekata pokrenutih od odgojitelja). 

Vanjski prostor u funkciji integriranog učenja, poticanje razvoja motoričkih sposobnosti i navika zdravog načina života:
• svakodnevno promišljati i osigurati različite materijale i igre na vanjskom prostoru sa ciljem što raznovrsnijeg izražavanja i istraživanja.
• svakodnevno dogovarati, planirati i provoditi različite sportske aktivnosti na vanjskom prostoru i unutrašnjem prostoru koji je strukturiran za aktivnosti provođenja vježbanja s djecom
• šetnje  i promatranja vrtićkog okruženja u skladu s razvojnim potrebama djeteta

Osiguranje kvalitete, dokumentiranje i vrednovanje
Pod osiguravanjem kvalitete podrazumijevamo vrednovanje našeg odgojno-obrazovnog rada što je vrlo složen proces. Razlikujemo unutarnji i vanjski sustav vrednovanja. Unutarnji podrazumijeva vrednovanje od strane dionika koji su direktno ili indirektno uključeni u odgojno-obrazovni proces, a vanjsko vrednovanje provode čimbenici izvan ustanove - MZO, AZOO.  Smatramo da se kvaliteta može najbolje osigurati kombinacijom ova dva sustava.

Vrednovanje unutar ustanove provodit će se od strane ravnatelja, stručnih suradnika i odgojitelja, na osnovu timskog planiranja i evaluacije procesa i rezultata. Na sastancima stručnog tima, stručnim aktivima te odgojiteljskim vijećima, putem samorefleksija i zajedničkih refleksija, koristeći i materijale nastale u neposrednom radu s djecom (audio i video zapisi, fotografije, dječji likovni radovi, razvojne mape, skale procjene, ankete i dr.), vrednovat će se postignuća u odgojno-obrazovnom radu. Pod dokumentiranjem podrazumijevamo sustavno prikupljanje dokumentacije koja pospješuje razumijevanje aktivnosti i ponašanja djeteta, tako pružajući sveobuhvatnu podršku njegovom razvoju. 
Različiti su oblici i namjena dokumentiranja, od kojih se u našoj ustanovi najčešće koriste:
2. Slike i crteže djece 
2. Dramske izričaje
2. Fotografije
2. Audio i video zapise
2. Anegdotske bilješke
2. Razvojne mape 
2. Skale procjene

Odgojiteljice će voditi propisanu pedagošku dokumentaciju koja je ujedno materijal za vrednovanje. Na kraju pedagoške godine svi odgojno-obrazovni radnici pisat će izvještaj o radu koji će obraditi stručni tim vrtića. Važno nam je naglasiti da je osiguranje kvalitete odgojno-      obrazovne prakse primjenjivo. Kvaliteta se u odgojno-obrazovnoj ustanovi temelji na osposobljenosti svih čimbenika odgojno-obrazovnog procesa za stalnu i kvalitetnu procjenu, razmjenu znanja i iskustva svih sudionika procesa te usmjerenosti ka trajnom unapređivanju procesa.

Praćenje, dokumentiranje i individualno planiranje kao bitan segment rada odgojitelja :
• razvoj različitih tehnika praćenja i dokumentiranja aktivnosti djece i odgojnog procesa ucilju razumijevanja djeteta
• timska planiranja/refleksije u svrhu dogovaranja daljnjih smjernica rada i pokretanja projekata
• zapisi dostupni djeci npr. fotografije djece u aktivnostima u centrima, video zapisi, tekstualni zapisi djece i odgojitelja i sl. s ciljem prisjećanja djece na protekle aktivnosti, poticanja suradnje i samoučenja te razvoj projekata temeljenih na interesu djece
• prezentacija rada skupina i procesa učenja djece kroz dokumentiranje individualnih i zajedničkih postignuća

Rad s predškolcima u obveznom programu predškole:
1. Za provođenje ovoga programa osnivač će osigurati sredstva kao i za ostale programe u dječjem vrtiću, a roditelji su oslobođeni sudjelovanja u cijeni programa predškole. 	
Za svu djecu uključenu u obvezni  program predškole osiguravaju se sredstva u lokalnom, 
županijskom i državnom proračunu.
1. U provedbi programa predškole 10% od ukupnog broja sati osigurat ćemo za provođenje aktivnosti izvan ustanove i  to za: posjete značajnim institucijama, kulturne priredbe za roditelje i lokalnu zajednicu, poludnevni i jednodnevni izlet.
1. redovito ćemo provoditi programa predškole u trajanju od cca 250 sati
1. provođenje programa predškole s djecom koja su upisana u redoviti program vrtića
1. provođenje programa predškole s djecom koja nisu upisana u redoviti program vrtića
1. uključivanje djece s posebnim potrebama i djece romske nacionalne manjine u program predškole dvije godine prije polaska u osnovnu školu
1. planiranje materijala i aktivnosti koje omogućavaju nesmetanu komunikaciju s vršnjacima i odraslima (prakticirati i poticati rasprave, razgovore, diskusije, razmjene znanja), te sa sadržajima učenja koji potiču razvoj kompetencija potrebnih za uspješan prelazak u osnovnu školu (predmatematičkih i predčitalačkih vještina, motoričkih sposobnosti, komunikacijskih vještina, samostalnost i sl.)
1. dokumentirati procese učenja djece
1. poticati suradnju odgojitelja u skupinama u kojima se provodi program predškole u planiranju aktivnosti i pokretanju projekata prema interesu djece

Očekivani rezultati
1. savladani razvojni zadaci bitni za polazak u školu
1. provedena samoevaluacija odgojitelja, pedagoga, psihologa, i evaluacija predškolaca
1. djeca su pripremljena za polazak u školu, usvojila su potrebne kompetencije
1. djeca su kroz program vježbanja motoričkih sposobnosti s odgojiteljima razvila sportski duh i usvojila važnost vježbanja
1. djeca imaju individualnu mogućnost odabira sadržaja rada i aktivnosti


3.1. Razvijanje ekološke svijesti kod djece
1. razvrstavanje i recikliranje otpada s ciljem očuvanja okoliša
1. provedba eko projekata

Očekivani rezultati
1. provedeni i dobro dokumentirani eko projekti u pojedinim skupinama
1. sve skupine provode eko aktivnosti i dokumentiraju ih
1. obilježavanje eko datuma
1. sudjelovanje u eko akcijama lokalne zajednice





3.2. Obogaćivanje odgojno-obrazovnog procesa blagdanima, proslavama, svečanostima, posjetima i izletima
	MJESEC
	OBILJEŽAVANJE

	RUJAN
	Pozdrav jeseni
Biciklijada
Dan policije
Olimpijski dan
Posjet Općinskoj knjižnici i čitaonici 

	LISTOPAD
	Dječji tjedan
Dani kruha
Mjesec hrvatske knjige
Svjetski dan štednje
Dan kravata

	STUDENI
	Međunarodni dan djeteta
Dan sjećanja na grad Vukovar

	PROSINAC
	Blagdan Sv. Nikole
Blagdan Sv. Lucije
Božićne svečanosti 
Blagdan Božić

	SIJEČANJ / VELJAČA
	Pokladne svečanosti / Maškare
Valentinovo

	OŽUJAK
	Dan očeva
Svjetski dan voda

	TRAVANJ
	Dan planeta Zemlja
„Za križem“
Uskrsni blagdani

	SVIBANJ
	Majčin dan
Dan vatrogasaca – Sv. Florijan
Dan obitelji
Olimpijada
Završni izleti skupina

	LIPANJ
	Dan mora
Svjetski dan zaštite okoliša
Završno druženje u skupinama 
Završna svečanost za predškolce
Završni izlet na razini ustanove za predškolce




3.3. Očuvanje kulturne baštine
1. upoznavanje glavnih karakteristika, običaja i povijesti kraja
1. sudjelovanje u običajima 
1. poznavanje tradicijskih priča, pjesama i plesova

Očekivani rezultat:
1. prezentiran rad široj društvenoj zajednici (medijska popraćenost, prezentacije projekata i stvaralaštva djece)

4. PROJEKTI:

Rad na projektu je jedan od oblika integriranog kurikuluma. 
Tijek rada na projektu nije moguće unaprijed planirati, nije unaprijed određena duljina njegova trajanja niti se zna ukoliko se pokrene, u kojem će se smjeru razvijati. 
Osnovni je kriterij odabira smjera razvoja projekata interes djece. Jedino što je unaprijed poznato je da će projekt sadržavati istraživanje, izražavanje, rasprave i to kroz uporabu različitih simboličkih jezika.

U pogledu suradnje s lokalnom zajednicom ostvariti će se suradnja s Općinskom knjižnicom i čitaonicom Jelsa te Muzejom Općine Jelsa. 

Sukladno interesu djece odgojitelji će planirati materijale i poticaje kojima će djecu poticati na daljnja istraživanja i prema potrebi organizirati refleksije.

S obzirom da je interes djece nemoguće planirati unaprijed (za tekuću pedagošku godinu),
navedeni su samo projekti koji će se provoditi unapred potaknuti od strane odgojitelja, pokušavajući probuditi interes djece (za koji su odgojitelji već uočili da postoji):


PROJEKTI NA NIVOU USTANOVE

· Nadzirano četkanje zubi u vrtićima i školama
· Sigurnije škole i vrtići
· Say hello to the world


Naša vizija je „vrtić kao mjesto rasta i razvoja svakog pojedinca u poticajnom okruženju“.
To od nas traži kontinuirano stručno usavršavanje, istraživanje u praksi, promišljanje o
njezinu unapređivanju te konkretnim aktivnostima i naporima na njezinu mijenjanju u
vlastitim uvjetima.


5. STRUČNO USAVRŠAVANJE ODGOJNO-OBRAZOVNIH DJELATNIKA
Trajno unapređivanje vlastitih osobnih i profesionalnih kompetencija jest obveza odraslih i postulat u radu s djecom što se ističe i u Nacionalnom kurikulumu za rani i predškolski odgoj i obrazovanje. Podizanje stručnih kompetencija odgojno-obrazovnih djelatnika ostvaruje se stručnim usavršavanjem u ustanovi i izvan ustanove (prema katalogu stručnih skupova AZOO i ostalih ustanova koje nude edukaciju iz područja ranog i predškolskog odgoja i obrazovanja). 

Na temelju članka 39. Zakona o predškolskom odgoju i obrazovanju (NN 10/97, 107/07, 94/13, 98/19 i 57/22), članka 64. Statuta Dječjeg vrtića „Jelsa“, Odgojiteljsko vijeće je utvrdilo Kurikulum Dječjeg vrtića „Jelsa“ za razdoblje 2022./2023. – 2026./2027.

